Diari Oficial de la Generalitat Valenciana


Sumari del DOGV 4467, del 26-03-2003 (2003/3019)

Juí de separació contenciosa número 424/2002. Cèdula de notificació.
--------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/3019


Organisme emissor
:   Jutjat de Primera Instància número 26 de València

Tipus de document
:   Anunci

Juí de separació contenciosa número 424/2002. Cèdula de notificació. [2003/Q3019]
  
Jutjat de Primera Instància número 26 de València
  
Juí de separació contenciosa 424/2002
  
Part demandant: Elisa Marco Gimeno
  
Part demandada: José Juan Corominos Pérez
  
Sobre separacions contencioses
  
En el juí a què es fa referència, s'ha dictat la sentència que té l'encapçalament i la decisió que, literalment, diu així:
  
«Sentència número 153/2003
  
València, 19 de febrer de 2003
  
Rafael Carbona Rosaleñ, magistrat jutge de Primera Instància número 26 de València, ha vist les actuacions de separació conjugal tramitades davant d'este jutjat amb el número 424/2002, a instàncies d'Elisa Marco Gimeno, representada per la procuradora senyora Gutiérrez Cubells i sota la direcció de la lletrada senyora Morro Botía, contra el seu espòs Joseph Jean Corominos, no comparegut en forma legal i declarat, per això, en rebel·lia processal, i d'acord amb els següents.
  
Decisió
  
Amb estimació parcial de la demanda presentada, es declara la separació del matrimoni format per Elisa Marco Gimeno i Joseph Jean Corominos, amb tots els efectes inherents a esta, que es regirà per les mesures següents:
  
1. S'entenen revocats els consentiments i poders que haguera subscrits entre ells, i cessa la possibilitat de vincular béns de l'altre cònjuge en l'exercici de la potestat domèstica.
  
2. S'atribuïx l'ús de l'habitatge familiar situat a València, carrer de l'Arxiduc Carles, número 109, 3a, així com l'aixovar i el mobiliari a l'esposa, sense perjuí que l'espòs puga retirar els seus efectes personals.
  
3. L'espòs haurà d'abonar al compte corrent que a este efecte determine l'esposa, la quantitat mensual de cent vint euros (120 EUR), dins dels cinc primers dies de cada mes en concepte de pensió compensatòria, quantitat que es modificarà anualment d'acord amb l'índex de preus al consum que publique l'organisme estatal corresponent.
  
No pertoquen la resta de les mesures interessades.
  
Notifiqueu la present resolució a les parts.
  
Contra esta sentència s'hi pot interposar un recurs d'apel·lació en este jutjat, en el termini de cinc dies per a davant l'Audiència Provincial de València.
  
No correspon fer exprés pronunciament sobre la imposició de costes.
  
Una vegada ferma esta sentència, i després de transcorreguts, si s'escau, els terminis de rescissió, comuniqueu-la al registre civil on conste inscrit el matrimoni.
  
Esta és la meua sentència, que pronuncie, mane i firme».
  
En atenció al desconeixement de l'actual domicili o residència de la part demandada, per la provisió de 3 de març de 2003, el jutge, de conformitat amb el que es disposa en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana i al tauler d'anuncis d'este jutjat, per a portar a efecte la diligència de notificació de sentència.
  
València, 3 de març de 2003.- La secretària judicial: Alicia Ordeig Rabadán
  
Diligència
  
València, 3 de març de 2003